
КРАТКА ОБОСНОВКА
Настоящото предложение е част от по-широк пакет от мерки, насочени към подобряване на морската безопасност. Докато други елементи от пакета включват специфични промени за сектора на рибарството, също така е очевидно, че Директивата за държавата на знамето е от жизненоважно значение за рибарските общности; удобните флагове, например, предизвикват сериозни проблеми по отношение на безопасността, условията на труд, проследимостта на рибните продукти и еднаквите условия на конкуренция. 

Пакетът от мерки за морска безопасност от 2009 г. беше изготвен до голяма степен в отговор на поредица от морски бедствия, не на последно място от които бедствието с танкера „Престиж” край бреговете на Галисия през 2002 г. Това бедствие беше безпрецедентно по своя характер и имаше опустошително въздействие върху морската флора и фауна, птиците и околната среда като цяло. Това, на свой ред, засегна сериозно всички участници в рибарството, особено онези, които се занимават с крайбрежен и непромишлен риболов, и сектора на черупчестите организми. 

Бедствието също така открои основните недостатъци в реакцията на испанското правителство, изтъкнати в резолюцията на Парламента след бедствието[footnoteRef:1], както и различията в морската безопасност в рамките на ЕС. Тогава Парламентът изрази сериозна загриженост относно удобните флагове, а изискванията на Директивата относно изискванията за държавата на знамето от 2009 г. дадоха възможност за коригиране на този проблем. [1:  P5_TA(2004)0350 ] 


Комисията счита, че Директивата от 2009 г. като цяло е транспонирана добре от държавите членки и е създала по-равнопоставени условия на конкуренция в сектора на корабоплаването. Тя обаче не запази напълно своята актуалност с развитието на равнището на ММО и все още има несъответствия по отношение на инспекциите и мониторинга.

Поради това предложението на Комисията има за цел да се актуализира директивата, за да се постигне по-пълно съответствие със стандартите на ММО, да се хармонизират инспекциите и наблюдението, да се насърчат цифровите решения и да се подобри сътрудничеството между органите на държавите членки. Предложението също така има за цел да подобри обучението в държавите на знамето.

Докладчикът напълно подкрепя целта на Комисията да актуализира настоящия законодателен режим и да гарантира, че той продължава да бъде в пълно съответствие с международните стандарти. Тя също така приветства действията за по-пълно възприемане на цифровите технологии.

В доклада се подчертават обаче и неотдавнашните резолюции, в които Европейският парламент продължава да изразява загриженост по отношение на въпроса за смяната на знамето и удобните флагове.[footnoteRef:2] Това продължава да бъде основен въпрос за околната среда, а от гледна точка на рибарството и за онези, чието препитание зависи от тази околна среда. Тези възгледи намират отражение в широкото гражданско общество, например в Галисия, където платформата „Nunca Máis“ продължава кампанията след бедствието с танкера „Престиж“, за да може цялото корабоплаване във водите на ЕС да отговаря на стандартите на ММО. [2:  Напр. резолюция P9_TA (2022)0356 и на първо четене на предложението за инициатива FuelEU – сектор „Морско пространство“.] 


В Европа се намират някои от най-натоварените международни морски канали в света и продължава да съществува проблемът с корабите, използващи удобни флагове, които преминават през чувствителни морски зони като коридора Финистера.

Нуждите са различни в различните води като Балтийско море, Средиземно море и атлантическото крайбрежие. Всички тези райони обаче подкрепят общностите, които зависят от чиста морска среда, а всички те зависят от добре функциониращ режим на морска безопасност. Настоящото предложение следва да бъде част от продължаващите усилия за подобряване на работата на ЕС за защита на нашата жизненоважна морска среда, както и на икономиката, продоволствената сигурност и общностите, зависими от рибарството, аквакултурите и черупестите организми.

В заключение докладчикът изразява съжаление относно съкращаването на процедурата, което беше наложено на комисията по рибно стопанство. На комисията трябваше да бъде дадена възможност за пълен преглед в рамките на разумен срок за пакет от такова значение за риболовната промишленост. 

ИЗМЕНЕНИЯ
[bookmark: IntroA]Комисията по рибно стопанство приканва водещата комисия по транспорт и туризъм да вземе предвид следното:
<RepeatBlock-Amend><Amend>Изменение		<NumAm>1</NumAm>
<DocAmend>Предложение за директива</DocAmend>
<Article>Съображение 1</Article>
	

	Текст, предложен от Комисията
	Изменение

	(1)	Безопасността на корабоплаването в Съюза и на гражданите, които го използват, и опазването на околната среда следва да бъдат гарантирани по всяко време.
	(1)	Безопасността на корабоплаването в Съюза и на гражданите, които го използват, и опазването на околната среда следва да бъдат гарантирани по всяко време. Следва също така да се има предвид по всяко време, че голямо множество работни места и крайбрежни общности зависят от тази защита на околната среда.


Or. <Original>{EN}en</Original>
</Amend>
<Amend>Изменение		<NumAm>2</NumAm>
<DocAmend>Предложение за директива</DocAmend>
<Article>Съображение 2</Article>
	

	Текст, предложен от Комисията
	Изменение

	(2)	Съгласно разпоредбите на Конвенцията на Организацията на обединените нации по морско право от 1982 г. (UNCLOS) и на конвенциите, чиито депозитар е MMO, държавите, които са страни по тези актове, са отговорни за въвеждането на законовите и подзаконовите актове и за предприемането на всички други мерки, които могат да бъдат необходими за пълното и цялостно прилагане на тези инструменти, за да се гарантира, че от гледна точка на безопасността на човешкия живот по море и опазването на морската среда, корабът е годен за услугата, за която е предназначен.
	
	[bookmark: _GoBack](2)	Съгласно разпоредбите на Конвенцията на Организацията на обединените нации по морско право от 1982 г. (UNCLOS) и на конвенциите, чиито депозитар е MMO, държавите, които са страни по тези актове, са отговорни за въвеждането на законовите и подзаконовите актове и за предприемането на всички други мерки, които могат да бъдат необходими за пълното и цялостно прилагане на тези инструменти, за да се гарантира, че от гледна точка на безопасността на човешкия живот по море, опазването на морската среда и защитата на хората, чието препитание зависи от тази среда, корабът е годен за услугата, за която е предназначен.


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за директива</DocAmend>
<Article>Съображение 7</Article>
	

	Текст, предложен от Комисията
	Изменение

	(7)	Морските администрации на държавите членки следва да могат да разчитат на достатъчно ресурси, включително техническа способност за вземане на решения, за изпълнението на задълженията си като държава на знамето и които трябва да съответстват на размера и вида на флота им и да се основават на съответните изисквания на ММО. За да се подобрят общите качествени показатели на корабите, плаващи под знамето на държава членка, е необходимо също така да се хармонизира строгият и задълбочен мониторинг, включително разработването на правила и преглед на проектирането, на признатите организации, изпълняващи задължения на държавата на знамето от името на държавите членки.
	(7)	Морските администрации на държавите членки следва да могат да разчитат на достатъчно ресурси, включително техническа способност за вземане на решения, за изпълнението на задълженията си като държава на знамето и които трябва да съответстват на размера и вида на флота им и да се основават на съответните изисквания на ММО. Следва да се обърне цялостно внимание на администрациите под равнището на държавите членки, които имат правомощия в сектора на рибарството, в съответствие с правния ред на всяка държава членка. За да се подобрят общите качествени показатели на корабите, плаващи под знамето на държава членка, е необходимо също така да се хармонизира строгият и задълбочен мониторинг, включително разработването на правила и преглед на проектирането, на признатите организации, изпълняващи задължения на държавата на знамето от името на държавите членки.


Or. <Original>{EN}en</Original>
</Amend></RepeatBlock-Amend>

